Αριάνα Γκράντε

1993-2007: Πρώτα χρόνια

Γεννήθηκε στις 26 Ιουνίου 1993 στην περιοχή Μπόκα Ράντον της Φλόριντα, από τους Τζοάν Γκράντε και Έντουαρτ Μπουτέρα. Έχει έναν μεγαλύτερο ετεροθαλή αδερφό από τη πλευρά της μητέρας της, τον Φράνκι Γκράντε (γενν. 1983) ο οποίος είναι χορευτής.
Ως παιδί τραγουδούσε με το Children's Theater, παίζοντας έτσι τον πρώτο της ρόλο ως Άννι στο ομώνυμο μιούζικαλ αλλά και στα μιούζικαλ Ο Μάγος του Οζ και Η Πεντάμορφη και το Τέρας. Σε ηλικία οκτώ ετών, τραγούδησε την "Αστερόεσσα", κάνοντας έτσι το τηλεοπτικό της ντεμπούτο. Φοίτησε στο Σχολείο Πάιν Κρεστ και αργότερα στο Σχολείο Νορθ Μπρόγουαρντ. 
Στην ηλικία των 13 αποφάσισε να ξεκινήσει μουσική καριέρα, όταν ακόμα ασχολούνταν με το θέατρο. Όταν ταξίδεψε στο Λος Άντζελες για να συναντήσει τους μάνατζερ της, είπε την επιθυμία της να ηχογραφήσει ένα άλμπουμ R&B.

2008-2012: Πρώτα βήματα με το Nickelodeon

Το 2008 ερμήνευσε τον ρόλο της Σάρλοτ στο μιούζικαλ "13", για τον οποίο της απονεμήθηκε βραβείο από τον Εθνικό Σύλλογο Θεάτρου Νεολαίας των ΗΠΑ. Όταν πήρε μέρος στη συγκεκριμένη παράσταση, εγκατέλειψε το λύκειο στο οποίο φοιτούσε και συνέχισε την εκπαίδευση της μέσω εκπαίδευσης στο σπίτι, ώστε να μπορεί να συνδυάζει δουλειά και μαθήματα. Επίσης τραγούδησε πολλές φορές στο τζαζ κλαμπ Birdland της Νέα Υόρκης. Το 2009, έκανε οντισιόν για τη κωμική σειρά Victorious του Nickelodeon και τα κατάφερε. Μάλιστα για τις ανάγκες του ρόλου της, έπρεπε να βάφει τα μαλλιά της κόκκινα κάθε εβδομάδα, αφού ο παράγωγος δεν ήθελε όλο το καστ να ήταν με καστανά μαλλιά και πίστευε ότι έτσι θα πλησίαζε καλύτερα τον ρόλο της ως Κατ Βαλεντάιν.
Η σειρά έκανε πρεμιέρα στις 27 Μαρτίου 2010 και έγινε η δεύτερη δημοφιλέστερη σειρά ζωντανής δράσης στην ιστορία του Nickelodeon (5.7 εκατομμύρια θεατές). Ο ρόλος αυτός τη βοήθησε να γίνει είδωλο, άλλα ενδιαφερόταν περισσότερο για μουσική καριέρα δηλώνοντας ότι "Η υποκριτική είναι διασκεδαστική, άλλα η μουσική ήταν πάντα η προτεραιότητα μου". Την ίδια χρονιά έπαιξε στο μιούζικαλ "Cuba Libre" ως Μίριαμ.
Μετά τον πρώτο κύκλο του Victorious, ήθελε να αφοσιωθεί στη μουσική και ξεκίνησε να δουλεύει το πρώτο τής άλμπουμ τον Αύγουστο του 2010. Για να βελτιώσει τη φωνή της άρχισε μαθήματα φωνητικής με τον Έρικ Βέτρο. Τον Αύγουστο του 2011, έκανε την πρώτη της μουσική εμφάνιση, στο κομμάτι "Give It Up" με την Ελίζαμπεθ Γκίλλις από το σάουντρακ του "Victorious: Music From The Hit TV Show". Ενώ  επέστρεψε στη σειρά, ηχογραφούσε παράλληλα διασκευές των Aντέλ, Γουίτνεϊ Χιούστον και Μαράια Κάρεϊ και τα ανέβαζε στο YouTube. Ένας φίλος του Μόντε Λίπμαν (διευθυντής της δισκογραφικής εταιρίας Republic Records) είδε τα βίντεο της και του τα έστειλε. Έτσι, υπέγραψε το πρώτο της επαγγελματικό συμβόλαιο. Τον Δεκέμβριο της ίδιας χρονιάς, κυκλοφόρησε το πρώτο της σινγκλ "Put Your Hearts Up" και ηχογράφησε το ντεμπούτο της άλμπουμ, εκείνη την εποχή ονομαζόμενο Daydreamin' (Yours Truly), άλλα αργότερα το άλλαξε πολύ διότι δεν της άρεσε το εφηβικό ποπ και ιδίως το στοιχείο του, το μπάμπλγκαμ ποπ. Επίσης, ηχογράφησε την φωνή της Πριγκίπισσας Ντιάσπρο στην εκδοχή του Nickelodeon της ιταλικής τηλεοπτικής σειρά Winx Club για 13 επεισόδια, συμμετείχε στο βιντεοκλίπ του Γκρέισον Τσανς, "Unfriend You" και έδωσε τη φωνή της στα αγγλικά σε μια ισπανική ταινία κινούμενων σχεδίων, "Snowflake".
Το δεύτερο σάουντρακ του Victorious, κυκλοφόρησε τον Ιούνιο του 2012, με τη συμμέτοχη της στα τραγούδια "Don't You (Forget About Me)" και "Five Fingaz To The Face" με το υπόλοιπο καστ. Το τρίτο και τελευταίο σάουντρακ, Victorious 3.0, κυκλοφόρησε τον Νοέμβριο του 2012 με αυτήν να τραγουδάει ένα ντουέτο με τη Βικτόρια Τζάστις. Το βιντεοκλίπ του τραγουδιού δείχνει της δυο τους να το τραγουδάνε μπροστά στους φίλους τους, η οποία σκηνή ήταν σε ένα επεισόδιο της σειράς. Τον Δεκέμβριο του 2012, πρωταγωνίστησε ως Χιονάτη στην παράσταση "Τα Χριστούγεννα της Χιονάτης" (A Snow White Christmas). Επίσης τον ίδιο μήνα έκανε ένα ντουέτο με τον MIKA στην σινγκλ εκδοχή του "Popular Song".
Μετά από τέσσερις σεζόν, τα γυρίσματα σταμάτησαν και η σειρά έληξε επίσημα τον Φεβρουάριο του 2013.

2013: Yours Truly

Μετά τη λήξη όχι μόνο του Victorious, αλλά και του iCarly ανακοινώθηκε πως το Nickelodeon θα δημιουργούσε μια σειρά ονόματι Sam & Cat, στην οποία συνδύαζαν τους ίδιους ρόλους που έπαιζαν η Γκράντε και η Τζενέτ ΜακΚέρντι. Η υπόθεση είχε σχέση με τις δυο νέες συγκατοίκους οι οποίες ξεκίνησαν μια επιχείρηση μπεϊμπισίτινγκ. Η σειρά έληξε τον Ιούλιο του 2014, έπειτα από μια τηλεοπτική σεζόν.        
Τον Σεπτέμβριο του 2013, κυκλοφόρησε το πρώτο της άλμπουμ (για το οποίο δούλευε τρία χρόνια) με το όνομα Yours Truly (αν και κανονικά ονομαζόταν Daydreamin'). Το άλμπουμ έγινε νούμερο 1 στο Billboard 200 των ΗΠΑ, κάνοντας την, την πρώτη γυναικά καλλιτέχνη μετά την Κέσα και η δέκατη-πέμπτη συνολικά, που να έχει το πρώτο της άλμπουμ στις πρώτες θέσεις των τσαρτς. Το Yours Truly έγινε επίσης νούμερο 1 σε πολλές χώρες παγκοσμίως.        
Το πρώτο σινγκλ του άλμπουμ, "The Way" με τη συμμετοχή του ράπερ Μακ Μίλλερ έκανε ντεμπούτο στο νούμερο 10 των Billboard Hot 100 και και πέρασε 26 εβδομάδες στην ένατη θέση αυτού του τσαρτ. Το δεύτερο σινγκλ του άλμπουμ, "Baby I", έκανε ντεμπούτο στο ίδιο τσαρτ στο νούμερο 21. Ήταν η μοναδική γυναίκα καλλιτέχνης που να έχει δυο τραγούδια που να κάνουν ντεμπούτο στο νούμερο 10 του Billboard Hot Digital Songs το 2013. Το τρίτο και τελευταίο σινγκλ του άλμπουμ, "Right There" με συμμέτοχη του ράπερ Μπιγκ Σιν έκανε ντεμπούτο στο νούμερο 84 στο Billboard Hot 100. Και τα τρία σινγκλ έκαναν μεγάλη επιτυχία τραβώντας κυρίως το εφηβικό κοινό.  
Τον Αύγουστο του 2013 έπαιξε στην τηλεταινία του Nickelodeon, "Swindle" ως Αμάντα Μπένσον. Τον ίδιο μήνα κυκλοφόρησε ένα προωθητικό σινγκλ με τον Νέιθαν Σάικς το "Almost Is Never Enough" για την ταινία The Mortal Instruments. Επίσης άνοιξε την περιοδεία Believe Tour του Τζάστιν Μπίμπερ.  
Παράλληλα, ξεκίνησε και την πρώτη της περιοδεία στις ΗΠΑ και τον Καναδά. Η περιοδεία ήταν μικρή και κράτησε έναν μήνα, μέχρι τον Σεπτέμβριο. Όταν το Yours Truly έκανε ντεμπούτο νούμερο 1, ανέβηκαν πάνω στη σκηνή για να της το ανακοινώσουν ο τότε μάνατζερ της, Σκούτερ Μπράουν και η μητέρα της. Το κοινό χειροκροτούσε, ενώ η ίδια δεν μπορούσε να το πιστέψει. Κέρδισε πολλά βραβεία, μαζί με το American Music Award ως καλύτερη πρωτοεμφανιζόμενη. Στην ίδια απονομή τραγούδησε ένα μέντλεϊ του σινγκλ της "The Way" και του "Tattooed Heart".       
Τον Δεκέμβριο κυκλοφόρησε το πρώτο της χριστουγεννιάτικο μίνι άλμπουμ, "Christmas Kisses", με τέσσερα κομμάτια. Τα δύο είναι πρωτότυπα, ενώ τα άλλα δύο διασκευές κλασικών τραγουδιών. Χαρακτηρίστηκε η R&B πλευρά των κλασικών τραγουδιών "Last Christmas", στο οποίο άλλαξε λίγο τους στίχους και το"Santa Baby", που συνεργάστηκε με την Ελίζαμπεθ Γκίλλις.

2014-2015: Μy Everything

Τον Ιανουάριο του 2014 ξεκίνησε να ηχογραφεί το δεύτερο άλμπουμ της ενώ συνέβαλε επίσης στη συγγραφή των τραγουδιών του. Τον ίδιο μήνα κέρδισε το βραβείο αγαπημένος μπρέικ άουτ καλλιτέχνης στα Peoples Choice Awards.
Το άλμπουμ "My Everything" κυκλοφόρησε στις 25 Αυγούστου 2014 και πούλησε 169.000 δίσκους μόνο την πρώτη εβδομάδα κυκλοφορίας, κάνοντας ντεμπούτο στην πρώτη θέση στο Billboard 200. Στο Κυρίως κομμάτι του άλμπουμ  Problem , το οποίο έκανε πρεμιέρα στα Μουσικά Βραβεία Ραδιοφώνου Ντίσνεϊ στις 27 Απριλίου, συμμετείχαν η Ίγκι Αζάλια και ο Μπιγκ Σιν ως συνεργάτες. Το τραγούδι κατάφερε να φτάσει τη δεύτερη θέση στο Billboard Hot 100 και κέρδισε το βραβείο καλύτερο ποπ βίντεο. Το δεύτερο σινγκλ του άλμπουμ  Break Free  (σε συνεργασία με τον dj Zedd) έφτασε στην τέταρτη θέση των Billboard Hot 100.
Την ίδια χρονιά, συμμετείχε ως συνεργασία με την Nicki Minaj στο τραγούδι Bang Bang της Τζέσι Τζέι. Στα τέλη του 2014, κυκλοφόρησε ένα χριστουγεννιάτικο κομμάτι το "Santa Tell Me" ενώ νωρίτερα μες στη χρονιά, έδωσε τη φωνή της σε χαρακτήρα της σειράς κινουμένων σχεδίων "Family Guy". Στις αρχές του 2015 ξεκίνησε την περιοδεία της  The Honeymoon Tour  για την προώθηση του άλμπουμ της, με συναυλίες σε Βόρεια Αμερική, Ευρώπη, Ασία και Νότια Αμερική. Λόγω της μεγάλης επιτυχίας της περιοδείας, αποφάσισε να προσθέσει και άλλες συναυλίες. Η περιοδεία τελείωσε τον Οκτώβριο του 2015, με σύνολο 90 συναυλιών. Εισέπραξε 40 εκατομμύρια δολάρια και πούλησε 800.000 εισιτήρια.

2016-2017: Dangerous Woman

Ξεκίνησε να ηχογραφεί τραγούδια για το τρίτο της άλμπουμ το 2015 που κανονικά θα ονομάζονταν Moonlight. Τον Οκτώβριο κυκλοφόρησε το πρώτο της τραγούδι με τίτλο Focus το οποίο είχε προγραμματιστεί να ήταν το κυρίως κομμάτι του άλμπουμ. Κατάφερε να φτάσει την έβδομη θέση στο Billboard Hot 100. Τον Μάρτιο του 2016, κυκλοφόρησε το τραγούδι "Dangerous Woman" το οποίο έγινε το κυρίως κομμάτι για το τρίτο άλμπουμ της που ονομάστηκε επίσημα Dangerous Woman. Το τραγούδι έφτασε στη δέκατη θέση στο Billboard Hot 100. Στις 12 Μαρτίου, εμφανίστηκε ως παρουσιάστρια και ως μουσική γκεστ στο Show Saturday Night Live όπου τραγούδησε το Dangerous Woman και το πρώτο τραγούδι προώθησης του άλμπουμ με τίτλο  Be Alright, το οποίο κυκλοφόρησε στις 18 Μαρτίου. Τον Μάιο ερμήνευσε το δεύτερο της σινγκλ απ' το άλμπουμ στο φινάλε της δέκατης σεζόν του τηλεοπτικού σόου The Voice με τον τίτλο Into You, το οποίο έφτασε στη δέκατη τρίτη θέση στο Billboard Hot 100.
Κυκλοφόρησε το τρίτο της άλμπουμ Dangerous Woman στις 20 Μαΐου 2016, το οποίο έφτασε στη δεύτερη θέση στο Billboard 200 . Στην Ελλάδα έφτασε στην τέταρτη θέση ενώ σε χώρες όπως το Ηνωμένο Βασίλειο, Αυστραλία, Ολλανδία, Ιρλανδία, Ιταλία κ.α κατάφερε να φτάσει στην πρώτη θέση. Ξεκίνησε την περιοδεία της για την προώθηση του άλμπουμ τον Φεβρουάριο του 2017 στη Βόρεια Αμερική και μετά στην Ευρώπη. Κατά τη διάρκεια όμως της συναυλίας στο Μάντσεστερ στις 22 Μαΐου, δέχθηκε μία βομβιστική τρομοκρατική επίθεση, από την οποία η ίδια ευτυχώς δεν τραυματίστηκε αλλά σκοτώθηκαν 23 άτομα και τραυματίζοντας άλλα 512, γεγονός που την επηρέασε πολύ ψυχολογικά, κάτι το οποίο θα την επηρεάσει για τα επόμενα χρόνια της ζωής της, γι' αυτό ακύρωσε όλες τις επόμενες συναυλίες μέχρι τις 7 Ιουνίου, και διοργάνωσε μια φιλανθρωπική συναυλία με τίτλο One Love Manchester στις 4 Ιουνίου, βοηθώντας να μαζέψει 23 εκατομμύρια δολάρια για τα θύματα της επίθεσης και τις οικογένειες τους. Μαζί με τον Τζάστιν Μπίμπερ, την Katy Perry και άλλους καλλιτέχνες, τραγούδησαν στη συναυλία που οργάνωσε για να βοηθήσουν τα θύματα της επίθεσης. Η περιοδεία συνέχισε σε Ευρώπη, Λατινική Αμερική, Ασία και Ωκεανία. Τελείωσε τον Σεπτεμβρίου του 2017 μαζεύοντας πάνω από 875.000 εισιτήρια.

2018-Σήμερα: Sweetener & Thank U, Next

Το 2016, άρχισε να δουλεύει το επόμενο της άλμπουμ της αλλά λόγω της τραγωδίας στο Μάντσεστερ, οι προετοιμασίες καθυστέρησαν. Τελικά, στις 20 Απριλίου 2018 κυκλοφόρησε το κομμάτι "No Tears Left To Cry" ως το κύριο του άλμπουμ μαζί με ένα βίντεο-κλιπ. Έφτασε την τρίτη θέση των Billboard Hot 100 κάνοντας το ένατο τραγούδι της που φτάνει το τοπ 10. Τραγούδησε επίσης το συγκεκριμένο κομμάτι στην εκπομπή Tonight Show όπου και αποκάλυψε διάφορους τίτλους για το καινούργιο άλμπουμ, μια προσωρινή ημερομηνία για την κυκλοφορία του και ότι το άλμπουμ θα ονομάζεται "Sweetener". Επίσης συμμετείχε ως συνεργασία στα τραγούδια "Bed" της Νίκι Μινάζ και "Dance To This" του Troye Sivan, τα οποία έγιναν επιτυχίες. Το άλμπουμ "Sweetener" έγινε διαθέσιμο για προ-παραγγελία στις 20 Ιουνίου 2018 μαζί με το πρώτο τραγούδι προώθησης "The Light Is Coming" στο οποίο συμμετείχε η Νίκι Μινάζ. Το δεύτερο τραγούδι, "God Is A Woman", κυκλοφόρησε στις 13 Ιουλίου, κυριαρχώντας στην όγδοη θέση των Billboard Hot 100, κάνοντας το, το δέκατο τραγούδι της που κατάφερε να μπει στο τοπ 10 . Το άλμπουμ κυκλοφόρησε επίσημα στις 17 Αυγούστου, κάνοντας ντεμπούτο στην πρώτη θέση στο Billboard 200. Λίγες μέρες μετά τη κυκλοφορία του, ακολούθησαν τέσσερις μικρές συναυλίες σε Σικάγο, Νέα Υόρκη, Λονδίνο και Λος Άντζελες, για την προώθηση του. Στις 23 Αυγούστου κυκλοφόρησε το τραγούδι Breathin ως τελευταίο του άλμπουμ "Sweetener". To άλμπουμ κέρδισε βραβείο Γκράμι στις 11 Ιανουαρίου, 2019 για την κατηγορία καλύτερο ποπ φωνητικό άλμπουμ, κάνοντας το το πρώτο βραβείο Γκράμι το οποίο κέρδισε η Γκράντε απ'τις έξι συνολικές υποψηφιότητες της.Στις 3 Νοεμβρίου, κυκλοφόρησε το τραγούδι "Thank U, Next", το οποίο έκανε ντεμπούτο στη πρώτη θέση του Billboard Hot 100. Επίσης, το βίντεο-κλιπ του, ξεπέρασε τις 55 εκατομμύρια προβολές στο YouTube σε μόλις 24 ώρες κυκλοφορίας, σημειώνοντας έτσι ρεκόρ για τις περισσότερες προβολές μέσα σε 24 ώρες σε ολόκληρη τη πλατφόρμα του YouTube. Αργότερα τον ίδιο μήνα, στις 21 Νοεμβρίου, η ίδια σε συνεργασία με το YouTube, κυκλοφόρησαν μια σειρά ντοκιμαντέρ τεσσάρων επεισοδίων, με τίτλο Dangerous Woman Diaries, το οποίο βασίζεται σε παρασκηνιακά γεγονότα της παγκόσμιας περιοδείας Dangerous Woman Tour που έγινε το 2016 αλλά και στιγμές απ'την παραγωγή του άλμπουμ Sweetener. Στις 13 Δεκεμβρίου 2018, κυκλοφόρησε το τραγούδι "Imagine" ως σινγκλ προώθησης για το νέο άλμπουμ. Στις 18 Ιανουαρίου 2019, κυκλοφόρησε το δεύτερο σινγκλ για το άλμπουμ με τίτλο 7 Rings το οποίο έγραψε ιστορία σημειώνοντας το μεγαλύτερο ρεκόρ για τις περισσότερες ακροάσεις στο Spotify μέσα σε μια μέρα με 12.2 εκατομμύρια ακροάσεις, και έκανε ντεμπούτο στην πρώτη θέση του Billboard Hot 100 κάνοντας το, το δεύτερο σε σειρά αλλά και σε σύνολο σινγκλ που έφτασε στην πρώτη θέση. 
Αυτό επίσης την έκανε την τρίτη γυναίκα τραγουδίστρια με περισσότερα από ένα ντεμπούτο μετά απ'την Μαράια Κάρεϊ και την Μπρίτνεϊ Σπίαρς και γενικά πέμπτη καλλιτέχνιδα μετά τον Τζάστιν Μπίμπερ και τον Ντρέικ. Το Thank U, Next κυκλοφόρησε στις 8 Φεβρουαρίου, 2019 και έκανε ντεμπούτο στο νούμερο ένα στο Billboard 200 αλλά και την πρώτη θέση στο iTunes 5 λεπτά μετά απ'την κυκλοφορία του. Έγινε η πρώτη σόλο τραγουδίστρια που κατάφερε να κατέχει τρεις θέσεις στο Billboard Hot 100 με το 7 Rings να παραμένει στην πρώτη θέση, το δεύτερο σινγκλ της, "Break Up with Your Girlfriend, I'm Bored" έκανε ντεμπούτο στη δεύτερη θέση, ενώ το ομότιτλο τραγούδι "Thank U, Next" ξανανέβηκε στην τρίτη θέση, και γενικώς η δεύτερη καλλιτέχνιδα που κατάφερε να το κάνει αυτό μετά απ'τους The Beatles το 1964. Στις 20 Φεβρουαρίου, 2019, κέρδισε το Brit Award ως Παγκόσμια Γυναίκα Σόλο Καλλιτέχνιδα. Την 1η Απριλίου, 2019 κυκλοφόρησε το βίντεο-κλιπ για το τραγούδι της, "Monopoly" σε συνεργασία με τη Βικτόρια Μονέτ. Ξεκίνησε την περιοδεία της Sweetener World Tour στις 18 Μαρτίου, 2019. Η Γκράντε έγινε υποψήφια σε 9 κατηγορίες για τα 2019 Billboard Music Awards, μαζί και με την κατηγορία τοπ καλλιτέχνης, απ'τα οποία κέρδισε δύο βραβεία για Billboard Chart Achievement και ΈτοςΚατηγορίαΥποψηφιότηταΒραβεία/Θεσμός
Η Γκράντε τραγούδησε στα Billboard Music Awards με βιντεοσκοπημένη ερμηνεία του τραγουδιού 7 Rings, ακόμη και αν είχε προωθηθεί απ'την Billboard ότι θα ήταν Live απ'το Sweetener World Tour.
Τον Ιούνιο του 2019, ανακοίνωσε ότι θα είναι μια από τους παραγωγός του τραγουδιού τίτλων της ταινίας "Charlie's Angels". Το τραγούδι, με τίτλο "Don't Call Me Angel" σε συνεργασία με τις Μάιλι Σάιρους και Λάνα Ντελ Ρέι, κυκλοφόρησε τον Σεπτέμβριο του 2019.

Θρησκεία

Μεγάλωσε ως Καθολική, όμως αργότερα εγκατέλειψε τον καθολικισμό, λόγω της αντίθετης θέσης της εκκλησίας εναντίον της ομοφυλοφιλίας με δεδομένο ότι ο αδερφός της, Φράνκι, είναι ομοφυλόφιλος. Από την ηλικία των δώδεκα ετών έχει ακολουθήσει την θρησκεία της Καμπάλα.

Σχέσεις

Τον Οκτώβριο του 2012 άρχισε να βγαίνει με τον Τζέι Μπρουκς, τραγουδιστή του group "The Janoskians" αλλά η σχέση τους έληξε ύστερα από 10 μήνες. Μετά το χωρισμό τους, εκείνος την κατηγόρησε ότι τον απατούσε με τον τραγουδιστή Νέιθαν Σάικς, της μπάντας αγοριών "The Wanted" με τον οποίο λίγες εβδομάδες μετά, εκείνη υπήρξε όντως ζευγάρι. Ωστόσο και αυτή η σχέση έληξε σύντομα. Το Μάιο του 2014, επιβεβαίωσε ότι ήταν και πάλι ζευγάρι με τον Τζέι Μπρουκς αλλά χώρισαν για δεύτερη φορά δύο μήνες αργότερα. 
Έπειτα, ήταν σε σχέση με τον ράπερ Μπιγκ Σιν από τον Ιούλιο του 2014 ως τον Απρίλιο του 2015 ενώ μετά το χωρισμό, ξεκίνησε να βγαίνει με τον τότε χορευτή της, Ρίκι Άλβαρεζ. Η σχέση τους έληξε έπειτα από 13 μήνες. Τον Αύγουστο του 2016, επιβεβαίωσε τη σχέση της με τον ράπερ Μακ Μίλλερ αλλά τον Μάιο του 2018, ανακοίνωσε μέσω Instagram τον χωρισμό τους, έπειτα από σχεδόν δύο χρόνια σχέσης.
Λίγες μέρες αργότερα επιβεβαίωσε ότι είναι σε σχέση με τον κωμικό ηθοποιό Πιτ Ντέιβντσον, με τον οποίο τον Ιούνιο του 2018 αρραβωνιάστηκαν. Χώρισαν όμως τον Οκτώβριο του ίδιου έτους.
Στο τραγούδι της, "Thank U, Next", αφιέρωσε από έναν στοίχο σε κάθε πρώην σύντροφο της, λέγοντας συγκεκριμένα: Νόμιζα ότι θα καταλήξω με τον Σιν αλλά δεν ήταν ταιριαστό, έγραψα μερικά τραγούδια για τον Ρίκι, τώρα τα ακούω και γελάω, παρά λίγο κιόλας να παντρευτώ... και για τον Πιτ είμαι ευγνώμων, εύχομαι να μπορούσα να πω ένα ευχαριστώ στον Μάλκομ επειδή ήταν ένας άγγελος.
Το τραγούδι Ghostin απ'το άλμπουμ Thank U, Next περιέχει στίχους οι οποίοι ανταποκρίνονται στα συναισθήματα της Γκράντε για τον πρώην της Μακ Μίλλερ ο οποίος πέθανε από υπερβολική δόση στις αρχές Σεπτεμβρίου, 2018, λίγο καιρό μετά απ'την κυκλοφορία του Sweetener, ενώ βρίσκονταν σε σχέση με τον πρώην αρραβωνιαστικό Πίτ Ντέιβιντσον.

Τέχνη-Μουσική

Η μουσική της γενικά είναι pop και R&B ενώ έχει και στοιχεία από φανκ, χορό και χιπ χοπ. Μεγάλωσε κυρίως ακούγοντας αστική pop και μουσική της δεκαετίας του 90. Η μουσική της αρχικά είχε στόχο το νεανικό κοινό με το σινγκλ τραγούδι  Put your hearts up, το οποίο ηχογραφήθηκε κατά τη διάρκεια των σχεδίων για ένα εφηβικό άλμπουμ με ποπ μουσική. Το άλμπουμ Yours Truly περιγράφεται ως κατά το ήμισυ μια ιστορική αναδρομή στη μουσική R&B της δεκαετίας του '90, και η ίδια περιγράφει το δεύτερο ήμισυ ως 'κάτι που είναι πραγματικά μοναδικό και πολύ ιδιαίτερο από όσα έχω γράψει, το οποίο είναι εντελώς πρωτότυπο. Για το σύνολο του άλμπουμ δήλωσε: "Μισό από αυτό είναι μια ιστορική αναδρομή και ένα πολύ οικείο συναίσθημα, σε κάνει να αισθάνεσαι καλά. Το άλλο μισό είναι κάτι που έχω δημιουργήσει το οποίο είναι ξεχωριστό, μοναδικό, αναζωογονητικό, υπέροχο και το λατρεύω". Το εμπνευσμένο της από την Ιταλία άλμπουμ εγκωμιάστηκε για την αναγέννηση του ρυθμού της R&B  με τη βοήθεια της επιτυχίας του Babyface. Ακολούθησε το My Eveything το 2014 το οποίο περιγράφεται ως εξέλιξη του πρώτου της άλμπουμ με έναν νέο ήχο που έχει στοιχεία EDM και electropop μουσικής. Το τρίτο άλμπουμ της Γκράντε Dangerous Woman, ακουμπάει πολλά είδη μουσικής όπως Ποπ, R&B, ρέγκε κλπ, ενώ για το τέταρτο άλμπουμ της Sweetener βασίζεται κυρίως στη Νότια Χιπ-Χοπ. Το πιο πρόσφατο άλμπουμ της Γκράντε, Thank U, Next είναι γεμάτο με τραπ και Χιπ-Χοπ αλλά είναι γεμάτο με ελαφρούς R&B τόνους.

Φιλανθρωπίες - Ακτιβισμός

Σε ηλικία 10 ετών, ίδρυσε μαζί με κάποιους άλλους τη νεανική μουσική ομάδα "Who Care" της Νότιας Φλόριντα, με την οποία πραγματοποίησαν φιλανθρωπικές συναυλίες και κατάφεραν να συγκεντρώσουν περισσότερα από 500.000 δολάρια ως το 2007. Το 2009, ως μέλος της φιλανθρωπικής οργάνωσης "Broadway" της Νότιας Αφρικής, μαζί με τον αδελφό της, Φράνκι, ερμήνευσαν και δίδαξαν μουσική και χορό σε παιδιά στην περιοχή Γκουγκουλέτου της Νότιας Αφρικής.
Το 2013, συμμετείχε μαζί με τις Μπρίτζιτ Μέντλερ και Κατ Γκράχαμ, στη δημόσια εκστρατεία του περιοδικού Seventeen, "Delete Digital Drama" για τον τερματισμό του ηλεκτρονικού εκφοβισμού. Την ίδια χρονιά, αφού παρακολούθησε την ταινία "Blackfish" ανακοίνωσε δημοσίως ότι αποφάσισε να γίνει Vegan και παρακίνησε τους θαυμαστές της να σταματήσουν να υποστηρίζουν το SeaWorld. Τον Σεπτέμβριο του 2014, συμμετείχε στο φιλανθρωπικό τηλεοπτικό πρόγραμμα "Stand Up to Cancer", ερμηνεύοντας το κομμάτι της "My Everything", με αφιέρωση στον παππού της, ο οποίος είχε πεθάνει από καρκίνο νωρίτερα τον ίδιο Ιούλιο. Έχει υιοθετήσει αρκετά σκυλιά διάσωσης ως κατοικίδια ζώα και έχει προωθήσει την υιοθεσία κατοικίδιων σε μερικές από τις συναυλίες της. Το 2015, μαζί με τη Μάιλι Σάιρους ερμήνευσαν μια άλλη εκδοχή του τραγουδιού "Don't Dream It's Over" για να υποστηρίξουν την φιλανθρωπική οργάνωση "Happy Hippie Foundation" της Σάιρους, που βοηθά τους άστεγους και νέους της LGBT κοινότητας. Αργότερα την ίδια χρονιά, πήρε μέρος στην εβδομάδα της LGBT παρέλασης στη Νέα Υόρκη.
Το 2016, λάνσαρε μαζί με την εταιρία καλλυντικών MAC Cosmetics μια σειρά από αποχρώσεις για τα χείλη με την ονομασία "Ariana Grande's MAC Viva Glam", από τα οποία τα έσοδα δόθηκαν σε πληγέντες των ιών HIV και AIDS. Την ίδια χρονιά, προσκάλεσε τη Μαντόνα να συγκεντρώσουν χρήματα για τα ορφανά παιδιά του Μαλάουι ενώ μετά τη βομβιστική τρομοκρατική επίθεση στο Μάντσεστερ, διοργάνωσε μια φιλανθρωπική συναυλία με τίτλο One Love Manchester, από την οποία συγκέντρωσε 23 εκατομμύρια δολάρια για τα θύματα της επίθεσης και τις οικογένειες τους.
Τον Σεπτέμβριο του 2017, τραγούδησε στη φιλανθρωπική συναυλία "A Concert for Charlottesville" βοηθώντας οικονομικά τα θύματα από το τσουνάμι στο Τσάρλοτσβιλ της Βιρτζίνια (Αύγουστος 2017). Τον Μάρτιο του 2018, συμμετείχε στην οργάνωση "Πορεία για τη ζωή μας" για να υποστηρίξει τη νομοθεσία για τον έλεγχο των όπλων στις ΗΠΑ.